Iturbė

Iturbė (isp. Iturbe) – miestelis pietryčių Paragvajuje, Gvairos departamento pietvakariuose, 50 km į pietus nuo Viljarikos, Tebikuari Mi upės dešiniajame krante. Keliai į Masjelį, Njumi, Kolonija San Antoniją, San Salvadorą. Gyventojų skaičius visoje apygardoje: 9393 (2002 m.). Svarbiausias verslas – cukranendrių auginimas bei cukraus gamyba (veikia bendrovė „Azucarera Iturbe S.A.“, įkurta 1917 m.). Istorija Apygarda įkurta 1901 m., jai suteiktas vardas pagerbiant vieną iš Paragvajaus nepriklausomybės veikėjų Vicente Ignacio Iturbe.